“Ёсць тры “кіты”, ад якіх залежыць павелічэнне аб’ёмаў уязнога турызму”, — расказвае намеснік начальніка ўпраўлення фізічнай культуры, спорту і турызму Мінгарвыканкама Віталь Машачкоў. Першы з іх — гэта пункты размяшчэння, гасцініцы. У Мінску цяпер іх 28. Яны разлічаны прыкладна на 5,5 тысячы месцаў. Турыст у сярэднім праводзіць у горадзе 6 дзён. Таму можна падлічыць, што нават пры стопрацэнтнай загружанасці гатэляў сталіца гатова прыняць за год не больш як 600—700 тысяч чалавек. Пры гэтым трэба ўлічваць, што цяпер прыкладна палова прыезджых — грамадзяне Беларусі.